የሱዳኑ ሀገር ውስጥ ሚኒስትር ከኢትዮጵያ ልኡካን ጋር ተወያዩ
አዲስ አባባ፤ ነሐሴ 10/2005 (ዋኢማ) – የሱዳን የሀገር ውስጥ ሚኒስትሩ ኢብራሂም ሞሃመድ ከጠቅላይ ሚኒስትር ሀይለማሪያም ደሳለኝ አመካሪ ጋር እንደመከሩት ሁለቱ ሀገራት የሚያከናውኗቸውን ትብብሮች አጠናክረው ለመቀጠል ተስማምተዋል፡፡ሀለቱ ወገኖች በሀገራቱ የጋራ ድንበር ፀጥታ፣በህገወጥ የሰዎች ፍልሰትና ስደተኞች ዙሪያ በጋራ አጠንክረው መስራት በሚያስችሉ ጉዳዮችም ላይ መክረዋል፡፡ሚንስትሩ ኢትዮጵያ በሱዳን ለደረሰው የጎርፍ አደጋ ተጎጅዎች ያደረገችው ድጋፍ የሁለቱን ሀገራት የቆየ ወዳጂነት የሚያመላክት ነው ብለዋል፡፡ሱዳን የሁለቱን ሀገራት ፍላጎትና ተጥቃሚነት በሚያረጋግጡ አጀንዳዎች ላይ ከኢትዮጵያ ጋር ተባብራ እንደምትሰራም በውይይቱ ወቅት ተናግረዋል ሲል ሱናን ጠቅሶ ኢሬቴድ ዘግቧል፡፡